CELEX: C2005/193/64
Language: et
Date: 2005-08-06 00:00:00
Title: Kohtuasi T-221/05: Huvis Corporation'i 10. juuni 2005. aasta hagi Euroopa Liidu Nõukogu vastu

6.8.2005   
            
            
               ET
            
            
               Euroopa Liidu Teataja
            
            
               C 193/38
            
         Huvis Corporation'i 10. juuni 2005. aasta hagi Euroopa Liidu Nõukogu vastu
   (Kohtuasi T-221/05)
   (2005/C 193/64)
   Kohtumenetluse keel: inglise
   Huvis Corporation, asukoht Seoul (Korea Vabariik), esitas 10. juunil 2005 Euroopa Ühenduste Esimese Astme Kohtule hagi Euroopa Liidu Nõukogu vastu. Hageja esindajad on advokaadid J.-F. Bellis, F. Di Gianni ja R. Antonini.
   Hageja palub esimese astme kohtul:
   
               —
            
            
               tühistada nõukogu 10. märtsi 2005. aasta määruse (EÜ) nr 428/2005 Hiina Rahvavabariigist ja Saudi Araabiast pärineva polüesterstaapelkiu impordi suhtes lõpliku dumpinguvastase tollimaksu kehtestamise kohta, millega muudetakse nõukogu määrust (EÜ) nr 2852/2000 Korea Vabariigist pärineva polüesterstaapelkiu impordi suhtes lõpliku dumpinguvastase tollimaksu kehtestamise ning Taiwanist pärineva kõnealuse impordi suhtes kohaldatava dumpinguvastase menetluse lõpetamise kohta, artikkel 2 selles osas, mis kehtestab Huvis Corporation'i toodetud asjaomaste kaupade impordile Koreast dumpinguvastase tollimaksu, ning tunnustada vajalikus ulatuses kohaldamatuteks algmääruse sätted, millele tuginesid vaidlustatud määruses sisalduvad puudulikud järeldused; ning
            
         
               —
            
            
               mõista kohtukulud välja Euroopa Ühenduste Nõukogult.
            
         Õiguslikud alused ja peamised argumendid
   Hageja on Koreas asuv polüesterfilamentlõnga, polüesterstaapelkiu ja polüetüleentereftalaadi tootmisele spetsialiseerunud äriühing. Määrusega (EÜ) nr 428/2005 (1) kehtestas nõukogu hageja toodetud ja Koreast pärinevale polüesterstaapelkiule 5,7 % lõpliku dumpinguvastase tollimaksu.
   Hageja väidab, et metoodika, mida nõukogu kasutas hageja dumpingumäära arvutamisel ja eelkõige see, mida ta kasutas hageja taotletud tagastamisele kuuluva tollimaksu kohandamise arvutamisel, on vastuolus WTO dumpinguvastase lepingu artikli 2 lõikega 4, kuna nimetatud metoodika ei võimaldanud hageja ekspordihinda ning normaalväärtust omavahel õiglaselt võrrelda ning pani hagejale põhjendamatu tõendamiskohustuse.
   Hageja taotletud tagastamisele kuuluva tollimaksu kohandamise arvutamisel kasutatud metoodika rikkus ka õiguskindluse, õiguspärase ootuse, hea halduse ja proportsionaalsuse põhimõtteid, kuna seda metoodikat kasutades suurendas nõukogu ebaseaduslikult hageja dumpingumäära. Lisaks, kuna asjakohases kontrollmenetluses kasutas nõukogu tagastamisele kuuluva tollimaksu kohandamise arvutamisel esialgsest uuringust erinevat metoodikat, rikkus nõukogu dumpinguvastase algmääruse artikli 11 lõiget 9. Kasutatud metoodika rikub ka mittediskrimineerimise põhimõtet, kuna teiste sarnaste juhtumite puhul kohaldas nõukogu soodsamat metoodikat.
   Hageja leiab veel, et kontrollmenetluse raames hageja krediidikulude taotluse rahuldamata jätmine on vastuolus WTO dumpinguvastase lepingu artikli 2 lõikega 4, kuna see ei võimaldanud hageja ekspordihinda ning normaalväärtust omavahel õiglaselt võrrelda ning nõukogu esitatud nõue krediidikulude kohandamist toetavate tõendite esitamiseks pani hagejale põhjendamatu tõendamiskohustuse.
   Hageja krediidikulude taotluse rahuldamata jätmisega rikuti ka hea halduse põhimõtet, kuna nimetatud otsus tugines järeldustel, et hageja ei ole oma taotluse toetuseks esitanud kirjalikke tõendeid, samas kui hageja kinnitatud maksetingimustes lepiti kokku Korea Vabariigis kehtivate äritavade alusel.
   
      (1)  Nõukogu 10. märtsi 2005. aasta määrus (EÜ) nr 428/2005 Hiina Rahvavabariigist ja Saudi Araabiast pärineva polüesterstaapelkiu impordi suhtes lõpliku dumpinguvastase tollimaksu kehtestamise kohta, millega muudetakse nõukogu määrust (EÜ) nr 2852/2000 Korea Vabariigist pärineva polüesterstaapelkiu impordi suhtes lõplik dumpinguvastane tollimaksu kehtestamise ning Taiwanist pärineva kõnealuse impordi suhtes kohaldatava dumpinguvastase menetluse lõpetamise kohta (ELT L 71, lk 1).